alexandrainst/scandi-wiki huggingface dataset:
Sjur Røthe

Sjur Røthe (født 2. juli 1988) er en norsk langrennsløper som representerer Voss Idrottslag. Han er tre ganger verdensmester, og han vant av femmila i Holmenkollen i 2015.

Karriere 
Under junior-VM på ski 2007 tok han bronse på 20 km jaktstart, mens lagkameraten Eirik Kurland Olsen tok gull. Han debuterte i verdenscupen i langrenn 14. mars 2009, og 7. mars 2010 gikk han en etappe på det norske andrelaget som vant verdenscupstafetten i Lahtis foran det norske førstelaget. Under ski-VM 2011 i Holmenkollen i Oslo deltok han på 30 km skiathlon med en 14.-plass, og på 50 km var han med tetgruppa helt inn og kom på 4.-plass. Røthe tok sin første verdenscupseier 14. mars 2015, da han vant 50 km fristil fellesstart under Holmenkollrennene etter en fotofinish med Dario Cologna.

Han gikk tredje etappe for det norske laget som ble verdensmestere på 4 × 10 km stafett under ski-VM 2013 i Val di Fiemme i Italia. Under ski-VM 2017 i Lahtis deltok Røthe på 30 km skiathlon og 50 km fri teknikk hvor han kom på henholdsvis fjerde- og sjetteplass.

Røthe tok sine to første norske mesterskap da han vant både 10 km klassisk og 50 km fristil under NM del 2 i Alta i 2018. 2017/18-sesongen var ellers skuffende for Røthe, som fikk sin svakeste plassering i verdenscupen på seks år og ikke kvalifiserte seg for Vinter-OL i Sør-Korea.

I 2017 ble Røthe diagnostisert med Bekhterevs sykdom.

Han vant sin andre verdenscupseier under 15 km fristil med enkeltstart på Lillehammer 1. desember 2018. Han ble verdensmester på 30 km skiathlon under ski-VM 2019 i Seefeld i Østerrike.

Han vant sisteetappen opp slalåmbakken i Tour de Ski både i 2019 og 2022.

Verdenscupseire

Sammenlagtplasseringer i verdenscupen

Bildegalleri

Referanser

Eksterne lenker 
 
 

Personer fra Voss kommune
Norske langrennsløpere
Verdensmestere i langrenn
Norgesmestere i langrenn
Deltakere for Norge under Vinter-OL 2014
Langrennsløpere under Vinter-OL 2014
Deltakere under Ski-VM 2011
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Deltakere for Norge under Vinter-OL 2022
Langrennsløpere under Vinter-OL 2022
Stripeblomsterfluer

Xanthogramma citrofasciatum 
 Xanthogramma pedissequum 
 Xanthogramma stackelbergi  

Stripeblomsterfluer (slekten Xanthogramma) er en gruppe av fluer som tilhører familien blomsterfluer (Syrphidae). Det er kjent 23 arter, tre av dem forekommer i Norge.

Utseende 
Middelsstore (9-13 mm) blomsterfluer, kontrastrikt fargede i svart og sitrongult. Den svarte fargen dominerer. De kontrastrike tegningene skiller dem greit fra andre blomsterfluer. Ansiktet og pannen er sitrongule, hos hunnene med svart midtstripe. Antennene er brunlige, forholdsvis små. Fasettøynene er nakne, hos hannen møtes de et kort stykke i midten. Brystet er matt svart med ganske smale, sitrongule sidestriper. Vingene er klare med et markert, mørkbrunt vingemerke, også fremkanten er litt brunlig. Beina er mest gule. Bakkroppen er avlangt-oval, matt svart med tre par smale, sitrongule sideflekker. Det femte leddet har et smalt, buet, gult tverrbånd.

Levevis 
Disse blomsterfluene finnes på enger, gjerne strandenger. Larvene lever av bladlus, helst slike som lever på røttene av ulike planter og voktes av maur. Voksne fluer kan man treffe på fra midten av mai til august. De overvintrer som larver.

Utbredelse 
Slekten er for det meste utbredt i den palearktiske sone, med noen få arter i Nord-Amerika, Sørøst-Asia og Australia. I Norge finnes de bare langs kysten i Sør-Norge, og er ikke spesielt vanlige.

Systematisk inndeling med nordiske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Syrphini
 slekten stripeblomsterfluer, Xanthogramma Schiner, 1860
 smalstripeblomsterflue, Xanthogramma citrofasciatum (De Geer, 1776) – langs kysten av Østlandet og Sørlandet
 breistripeblomsterflue, Xanthogramma pedissequum (Harris, 1776) – langs kysten i Sør-Norge
 solstripeblomsterflue, Xanthogramma stackelbergi Violovitsh, 1975 – nyoppdaget i Norden, funn ved Oslofjorden

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk Entomologisk forening – for deg som vil lære mer om insekter.

Blomsterfluer
Toxomerus

Toxomerus er en gruppe (slekt) av fluer som tilhører familien blomsterfluer (Syrphidae). Slekten er utbredt i Nord- og Sør-Amerika.

Utseende 
Slanke, gule og svarte blomsterfluer.
Hunnen har bakkroppsspissen trukket ut til et kort eggleggingsrør.

Levevis 
Et uvanlig trekk er at larvene ser ut til å leve av pollen. Nesten alle andre Syrphinae har larver som eter bladlus.

Utbredelse 
Slekten finnes bare i den nye verden.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Toxomerini
 slekten Toxomerus
 Toxomerus aeolus (Hull,1942)
 Toxomerus apegiensis (Harbach, 1974)
 Toxomerus aquilinus (Sack, 1941)
 Toxomerus arcifer (Loew, 1866)
 Toxomerus boscii Macquart, 1842
 Toxomerus confusus Schiner, 1868)
 Toxomerus corbis (Walker, 1852)
 Toxomerus dispar (Fabricius, 1794)
 Toxomerus floralis (Fabricius, 1798)
 Toxomerus geminatus (Say, 1923)
 Toxomerus jussiaeae Vige, 1939
 Toxomerus marginatus (Say, 1823)
 Toxomerus occidentalis Curran, 1922
 Toxomerus parvulus (Loew, 1866)
 Toxomerus pictus (Macquart, 1842)
 Toxomerus politus (Say, 1823)
 Toxomerus procrasinatus Metz, 2001
 Toxomerus teligera (Fluke, 1953)
 Toxomerus tibicen (Wiedemann, 1830)
 Toxomerus verticalis (Curran, 1927)
 Toxomerus virgulatus (Macquart, 1850)
 Toxomerus watsoni (Curran, 1930)

Eksterne lenker 
  
 www.syrphidae.com/ – the Syrphidae website
 Bildegalleri over nordamerikanske arter

Blomsterfluer
Vesleflåtan

Vesleflåtan er et vann som ligger i Ringerike kommune i Viken. 

Vesleflåtan ligger sørøst for Storflåtan og er en del av det østre Sørkedalsvassdraget. Tidligere ble tømmer fløtt over Storflåtan, Vesleflåtan, Svarten, Langlivannet og videre ned Langlielva til Sørkedalen. Mellom Vesleflåtan og Svarten ble tømmeret fraktet i en tømmerrenne.

Referanser

Eksterne lenker 
 Skiforeningen om Vesleflåtan
 Dybdekart hos NVE

Innsjøer i Ringerike
Nordmarka
Asarkina

Asarkina fiorii

Asarkina er en gruppe (slekt) av fluer som tilhører familien blomsterfluer (Syrphidae).

Utseende 
Middelsstore, gule og svarte blomsterfluer. Pannen er gul i den fremre delen, svart med støvflekker i den bakre. Antennene er gule. Fasettøynene er nakne. Thorax er blankt svart med brede, gule sidestriper og gult scutellum. Vingene er glassklare. Bakkroppen er for det meste gul, kvert ledd er smalt svart bakerst.

Utbredelse 
Slekten er mest utbredt i tropiske områder i den gamle verden. I Europa finnes det bare én art, Asarkina fiorii, i Italia.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Syrphini
 slekten Asarkina Macquart, 1842 – i Europa:
 Asarkina fiorii Bezzi, 1903

Eksterne lenker 
  
 www.syrphidae.com/ – the Syrphidae website
 Bilde av en hunn

Blomsterfluer
Tovinger formelt beskrevet i 1842
Dyr formelt beskrevet av Justin Pierre Marie Macquart
Ischiodon

Ischiodon aegyptius
 Ischiodon grandicornis
 Ischiodon scutellaris

Ischiodon er en gruppe (slekt) av fluer som tilhører familien blomsterfluer (Syrphidae).

Utseende 
Middelsstore, slanke, gule og svarte blomsterfluer. Pannen er gul med svart midtstripe. Fasettøynene er nakne. Thorax er blankt svart med gule sidestriper og gult scutellum. Vingene er glassklare. Beina er gule og slanke. Bakkroppen er avlang, grunnfargen svart. Det andre, tredje og fjerde leddet har gule tverrbånd eller et par store flekker som er smalt skilte, de bakerste leddene er gule langs kantene.

Levevis 
Larvene lever av bladlus. Den vidt utbredte arten Ischiodon scutellaris har blitt brukt i biologisk kontroll av bladlus i India.

Utbredelse 
Slekten er utbredt i varme områder av den gamle verden. I Europa forekommer én art.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Syrphini
 slekten Ischiodon Sack, 1913
 Ischiodon aegyptius (Wiedemann, 1830) – eneste europeiske art, forekommer i Spania
 Ischiodon grandicornis
 Ischiodon scutellaris (Fabricius, 1805)

Eksterne lenker 
  
 www.syrphidae.com/ – the Syrphidae website
 Bilder av Ischiodon scutellaris
 Bilder av Ischiodon scutellaris fra Australia

Blomsterfluer
Tovinger formelt beskrevet i 1913
Tariq Ibn Ziyad

Tariq ibn Ziyad eller Taric bin Zeyad (arabisk: طارق بن زياد‎, født ca. 670, død 720) var en berbisk-muslim og hærfører for umajjad-kalifatet. Han ledet erobringen av det vestgotiske Hispania i 711 på ordre fra Al-Walid I.

Tariq ibn Ziyad er betraktet som en av de viktigste militære hærførerne i iberisk historie. Han var opprinnelig stedfortreder for Musa ibn Nusair i Nord-Afrika og ble sendt av sin overordnede for å sette i gang den første fremstøt av en erobring av det vestgotiske kongedømmet (bestående av dagens Spania og Portugal).

Den 29. april 711 gikk hæren til Tariq i land på Gibraltar (selve navnet Gibraltar er avledet fra det arabiske navnet Jabal al Tariq i betydningen «Tariqs fjell», eller mer opplagt, Gibr Tariq = «Tariqs berg»). Den muslimske historikeren Al-Maqqari fra 1600-tallet skrev om landgangen at Tariq brente sine skip (for å gjøre vendereis umulig) og holdt en berømt tale for sine soldater: «Å mine soldater, hvor skal dere flykte? Bak dere er havet, foran dere fienden. Det eneste som er igjen er håpet om deres mot og deres bestandighet. Husk at i dette landet er dere mer ulykkelige enn foreldreløs som sitter ved bordet til gjerrig herre. Deres fiende er foran dere, beskyttet av en tallrik hær; han har menn i overflod, men dere, som deres eneste støtte, har deres egne sverd...»

Antagelig er denne talen og eventuelt også brenningen av skipene en dramatisering av Al-Maqqari da lignende hendelser er blitt beskrevet tidligere, eksempelvis ga Snorre Sturlason tilsvarende beskrivelse av Håkon jarl da han gikk i land i sørlige Sverige; han blotet, så jærtegn og brente skipene for å tvinge mennene til å slåss med svenskene og lyktes.

Den muslimske hæren dro som svøpe gjennom Hispania og i løpet av sommeren 711 vant en seier over den vestgotiske kongen Roderik som ble beseiret og drept den 19. juli 711 (eller året etter) i slaget ved Guadalete. Etterpå ble Tariq gjort til guvernør over Hispania, men ble tilsynelatende bortimot umiddelbart kalt tilbake til Damaskus av umajjad-kalifatet hvor han levde resten av livet, noe som kun ble fram til 720.

Referanser

Se også 
 Gibraltars historie

Eksterne lenker 
 Tarik's Address to His Soldiers, 711 CE, fra The Breath of Perfumes
 Ibn Abd-el-Hakem, Medieval Sourcebook: The Islamic Conquest of Spain
 Gibbon, Edward: History of the Decline and Fall of the Roman Empire kapittel 51

Islams historie
Gibraltars historie
Algeries historie
Spanias historie
Fødsler på 600-tallet
Dødsfall i 720
Adem Jashari

Adem Jashari (født 28. november 1955 i Prekaz, Yugoslavia, Serbia, død 7. mars 1998) var ansett som en av grunnleggerne av terroristisk organisasjon UCK. 

Kosovoalbanere
Opprørsledere
Personer fra distriktet Mitrovica
Fødsler i 1955
Dødsfall i 1998
Lillø slott

Lillø var en borg i Gers Herred i det østlige Skåne.
Borgen lå på holmen Blackan i Helgeåen. Den omtales første gang 1343, og den første kjente eieren var Jacob Absalonsen Thott. Borgen var knyttet til slekten Trolle, og sjøhelten Herluf Trolle ble født her omkring 1515. Den ble ødelagt og gjenoppbygget flere ganger.  

I 1467 forsøkte Christian I å innta borgen uten å lykkes. Gjennom forhandlinger kom han dog i besittelse av borgen, og lot deler av den rive omkring pinsen i 1468. Dette var borgbyggingsforbudenes tid, så rivingen var helt i tråd med kongens politikk. 

Da svenskene under Gustav II Adolf av Sverige herjet i Skåne, forsøkte også hans tropper  å innta den. Først i 1658, under Karl Gustav-krigene lykkedes en egentlig erobring av borgen. Slottet ble brent ned og er i dag en ruin.

Med det svenske Riksantikvarieämbetets tillatelse ble ruinen utgravet i årene 1938–1939. Under årene 1940–1946 ble også de gjenfylte voldgravene utgravet og etter videre arbeide med konservering av lokaliteten ble det oppført et beskyttende tak over ruinen.

Kilder 
 Lillö i Nordisk familjebok
 Carelli, Peter: Det Medeltida Skåne, Historiska Media, 2007
 Ödman, Anders: Borgar i Skåne, Historiska Media, 2002

Kristianstad kommune
Tidligere danske slott
Danmarks historie
Norges historie
Sveriges historie
Danmark-Norge
Ruiner i Skåne
Ljosland skisenter

Ljosland skisenter er et alpinanlegg på Ljosland i Åseral kommune i Vest-Agder. Bakken, som går ned østsiden av Ørnefjell, har en høydeforskjell på 293 meter. Ljosland skisenter åpnet i 1990 med et trekk på 375 meter, og ble utvidet med et nytt trekk på 700 meter i 2005.

Eksterne lenker 
 Ljosland skisenter
 Webkamera i bakken

Alpinanlegg i Norge
Idrettsanlegg i Agder
Margrethe Huitfeldt

Margrethe Huitfeldt (født 5. november 1608 på Skjelbred gård, Øvre Eiker, Buskerud, død 16. november 1683 på Sundsby gård i Valla sogn, i dag Tjörn kommune, Båhuslen) var en norsk adelig, godseier og donator.  Hun rådde over store landeiendommer i Norge, særlig i det da norske Båhuslen. På svensk skrives hennes navn Margareta Hvitfeldt.

Historie 
Hun var eneste barn fra Hartvig Andersen Huitfeldt til Skjelbred og Rommegaard (- 1637) og Bente Jensdatter Skak (- 1622). Hun giftet seg med dansken Tomas Iverssøn Dyre till Hvidstedgaard (1605–1651), lensmann på Dragsmark kloster, i 1635 i Viborg i Jylland. Av deres tre barn var det bare sønnen Iver Dyre (1644–63) som levde opp; de to andre døde før faren.

Godseier 
Margrethe kom etter hvert til å konsentrere seg om sine besittelser i Båhuslen. Allerede før mannens død solgte hun Skjelbred til Hannibal Sehested, og gården inngikk i hans store gods, som etter 1651 ble inndratt til kronen.

Båhuslen ble i 1658 avstått fra Danmark-Norge til Sverige, uten at dette fikk større betydning for Margrethe Huitfeldt; tvert imot utvidet hun sine eiendommer da hun 1661 kjøpte setegården Åby med dertilhørende gods.

Margrethe ble en av de største landeierne i Skandinavia som følge av arv og husbond. Hun interesserte seg for lokal politikk, og ønsket bedre forhold for bøndene.  

Margrethe er myteomspunnet i Båhuslen. Under heksejaktene i 1668-76, har hun, fordi hun ikke likte Helga i Pilanna, tilsynelatende hatt innflytelse på dommen og den derpå følgende henrettelsen av henne i 1672. 

I 1664 donerte hun en sum penger til 30 studenter årlig i Göteborg til videre utdanning innenfor vitenskapene. Hennes testamente og gave ble lagt under kongelig beskyttelse, og har senere gitt navn til det Hvitfeldtska gymnasiet. Hun opprettet også et legat på 300 riksdaler til fordel for de fattige i Valla sogn.

I Göteborg er både en gate og en plass oppkalt etter Margrethe Huitfeldt.

Referanser

Kilder 
 Store norske leksikon

Danmark-Norge
Sveriges historie
Personer fra dansketiden
Huitfeldt (slekt)
Fødsler i 1608
Dødsfall i 1683
Morgan Arritola

Morgan Arritola (født 13. mai 1986) er en amerikansk langrennsløper.

Karriere 

Arritola debuterte i verdenscupen i langrenn 4. februar 2007, og hennes beste individuelle verdenscup-plassering er en 23.-plass i 10 km fristil fra 2010. Arritola representerte USA under Vinter-OL 2010.

Hun vant USA-mesterskapet i fjelløp i 2013 og 2015, og fikk sølv i 2014, bak Allie McLaughlin. Hun deltok ved Verdensmesterskapet i fjelløp 2012, der hun fikk bronse individuelt, bak Andrea Mayr og Valentina Belotti, men USA vant her gull i lagkonkurransen etter at Stevie Kremer kom på 7.-plass og Melody Fairchild kom på 8.-plass. Ved VM i fjelløp 2015 kom hun på 10.-plass individuelt, og USA kom her på 2.-plass i lagkonkurransen. Kimber Mattox kom her på 6.-plass og Kasie Enman på 11.-plass.

OL-resultater 

Vancouver 2010
 10 km, fristil: 34.-plass
 15 km dobbel jaktstart: 38.-plass
 30 km, klassisk: Fullførte ikke
 4 x 5 kilometer stafett: 12.-plass

Sammenlagtresultater i verdenscupen i langrenn

Referanser

Eksterne lenker 
 

Langrennsløpere fra USA
Terrengløpere fra USA
Verdensmestere i fjelløp
Deltakere under Ski-VM 2009
Deltakere for USA under Vinter-OL 2010
Langrennsløpere under Vinter-OL 2010
Deltakere under Ski-VM 2011
Fødsler i 1986
Oscar Eriksson

Oscar Eriksson (født 28. juni 1889, død 25. desember 1958) var en svensk skytter som deltok i de olympiske leker 1920 i Antwerpen.

Eriksson vant en olympisk sølvmedalje i skyting under Sommer-OL 1920 i Antwerpen. Han var med på det svenske laget som kom på andreplass på 50 m rifle lagskyting bak USA. De andre på laget var  Ragnar Stare, Sigvard Hultcrantz, Leon Lagerlöf og Erik Ohlsson.

OL-medaljer 
 1920  Antwerpen –  Sølv i skyting, 50 m rifle, lag  Sverige

Eksterne lenker 
 

Svenske skyttere
Medaljevinnere under Sommer-OL 1920
Deltakere for Sverige under Sommer-OL 1920
Skyttere under Sommer-OL 1920
Fødsler i 1889
Dødsfall i 1958
Espen Reboli Bjerke

Espen Reboli Bjerke (født 20. mars 1973) er en norsk skuespiller oppvokst på Gjøvik. Han er for noen kjent som figuren Geir Getsby fra Barne-TV serien Uhu!, og Jeff i serien Me and My Monsters. I begynnelsen av 2000-årene ble han og de andre skuespillerne i den serien også belønnet med Spellemannprisen for de to første barneplatene. Etter at skuespillerne skilte lag i 2003 har han vært å se og høre i andre norske produksjoner, som Mot Moskva, Andre Omgang, Asfaltenglene, Hvaler, Seks som oss, Drømmen om Norge, Ved kongens bord og G-gjengen

Filmografi 
 1 av 6 (2000)
 Til Verdens Ende (2001)
 Fox Grønland (2001 Terje Langmo)
 Uhu! (2002 Geir Gatsby)
 O bli hos meg (2002 David)
 Mot Moskva (2003 Audronis)
 Reisen til julen (2004 Jørgen)
 En folkefiende (2004 Administrerende direktør)
 Venus & Mars (2005)
 Ved kongens bord (2005 høygilt)
 Drømmen om Norge (2005 Henrik Ibsen)
 Seks som oss (2006 Gjøran)
 Andre omgang (2006 Erik)
 Hvaler (2008 Terje)
 Asfaltenglene (2009 Arrangøren)
 Kraftidioten (2014 Politimann på likhuset)
 Kampen om tungtvannet (2015 Jomar Brun)
 Elven (TV-serie) (2017 Etterforsker Thomas Lønnhøiden)

Som stemme 
 2001 Monsterbedriften – «Andre stemmer»
 2007 M.I. High – «Stark»
 2008 Beverly Hills Chihuahua – «Sam»
 2009 G-gjengen – «Darwin»
 2009 Dinosaurtoget – «Herr Pteranodon»
 2009 Pagten – «Andre stemmer»
 2009 Space Buddies – «?»
 2010 Lykke til Charlie – «Bob Duncan»
 2011 2019 LEGO Ninjago – «Wu»
 2012 Pokémon – «?»
 2012 Treasure Buddies – «?»
 2012 Slugterra – «Mario Bravado»

 Som seg selv 
 Fredag (2007 gjest)

 Plater 
 Uhu! (2001)
 Uhu! Vol.2 (2002)
 Uhu! Vol.3'' (2003)

Eksterne lenker 
 

Norske skuespillere
Valon Berisha

Valon Berisha (født 7. februar 1993) er en svenskfødt kosovisk-norsk fotballspiller som spiller for den australske klubben , på lån fra den franske klubben Stade de Reims.

Han er oppvokst i Egersund.

Han valgte i august 2016 å spille landskamper for Kosovo, i stedet for Norge. Hans bror Veton spiller fortsatt for Norge. Valon scoret Kosovos aller første mål i en kvalikkamp på straffe borte mot Finland i 1-1 kampen, 5. september 2016.

Berisha viste tidlig ekstraordinære ferdigheter med fotballen, og seniordebuterte som femtenåring for Egersunds IK i en tredjedivisjonskamp mot Staal Jørpeland 20. juni 2008. I alt spilte han 31 kamper og scoret 11 ganger for EIK før han forlot klubben til fordel for Viking FK sommeren 2009. Ironisk nok var hans siste kamp i tigerdrakta også en seriekamp mot Staal Jørpeland, også det i Idrettsparken i Egersund.

Hans ett år yngre bror heter Veton Berisha, han spiller i Viking FK fra august 2010. 

Berisha har spilt for Norges under 16-landslag og blir regnet som et av Norges største fotballtalenter. Han har blitt jaktet av klubber som: Chelsea FC (var på prøvespill) og Manchester City.

Han debuterte i Tippeligaen den 22. mars 2010, da han kom inn som innbytter i Vikings 4-0-seier hjemme mot Brann.

Hans første mål kom 31. oktober 2010 mot Lillestrøm som var et skudd oppe i høyre kryss og ble nominert til «Årets Mål 2010».

Den 26. juli 2012 signerte han og Håvard Nielsen under for Red Bull Salzburg.

Landslaget 
Den 15. januar 2012 debuterte han for s A-landslag i en treningskamp mot Danmark. Siden Valon er av opphav fra Kosovo har han kunnet spille for både Norge og Kosovo ettersom Kosovo ble medlem av FIFA i 2016 . Mandag 22. august 2016 bestemte Valon og hans bror Veton å spille fast for s A-landslag før kampene i VM-kvalifiseringen til VM 2018 . Noen dager etter gjorde Valon helomvending og valgte isteden Kosovo som sitt land.

Referanser

Eksterne lenker 
 

Norske fotballspillere
Kosoviske fotballspillere
Norske landslagsspillere i fotball for herrer
Fotballspillere for Viking FK
Fotballspillere for FC Red Bull Salzburg
Fotballspillere for SS Lazio
Fotballspillere for Düsseldorfer TSV Fortuna 1895
Fotballspillere for Melbourne City FC
Norske fotballspillere i Østerrike
Norske fotballspillere i Italia
Personer fra Eigersund kommune
Personer fra Malmö
Shazand kraftverk

Shanzand kraftverk, også kjent under navnet Arak kraftverk, er et varmekraftverk i provinsen Markazi i Iran. Det har en installert produksjonskapasitet på 1300 MW, fordelt på 4 like store blokker / turbiner. Teknologien er kinesisk, fra Dongfang Electric.

Anlegget ble utbygd i årene 1995–2002. Brenselstypen er naturgass og tungolje. Kjøletårnere er 130 m høye. Dette er landets åttende største varmekraftverk målt etter installert effekt.

Se også
Liste over verdens største olje- og gasskraftverk

Eksterne lenker
 Industcards – «Gas- and Oil-Fired Plants in Iran »
 Thermal Power Projects - Dongfang Electric. Besøkt 11. september 2010.

Varmekraftverk i Iran
Oljekraftverk i Iran
Gasskraftverk i Iran
Kraftverk etablert i 2002
Shazand kraftverk
Provinsen Markazi
Shahid Rajaee kraftverk

Shahid Rajaee kraftverk er et varmekraftverk i Qazvin, 100 km vest for Teheran i Iran. Det har en installert produksjonskapasitet på 1000 MW, fordelt på 4 like store blokker / turbiner. Teknologien er levert av bl.a MHI og Melco.

Anlegget ble utbygd i årene 1990–1994. Brenselstypen er naturgass og tungolje. Anlegget har en 220 m høy pipe. Dette er landets største tiende varmekraftverk målt etter installert effekt.

Se også
Liste over verdens største olje- og gasskraftverk

Eksterne lenker
 Industcards – «Gas- and Oil-Fired Plants in Iran »

Varmekraftverk i Iran
Oljekraftverk i Iran
Gasskraftverk i Iran
Kraftverk etablert i 1994
4
Provinsen Qazvin
Shahid Salimi kraftverk

Shahid Salimi kraftverk, også kjent under navnet Neka kraftverk, er et varmekraftverk i provinsen Mazandaran i Iran. Det har en installert produksjonskapasitet på 1760 MW, fordelt på 4 like store blokker/turbiner. Teknologien er tysk. 

Anlegget ble utbygd i årene 1975–1981. Brenselstypen er naturgass og tungolje. Dette er landets tredje største varmekraftverk målt etter installert effekt.

Se også
Liste over verdens største olje- og gasskraftverk

Eksterne lenker
 Industcards – «Gas- and Oil-Fired Plants in Iran »

Varmekraftverk i Iran
Oljekraftverk i Iran
Gasskraftverk i Iran
Kraftverk etablert i 1981
1
Provinsen Mazandaran